ร้านสเต็กน้องใหม่ในย่านตลาดใหม่ บรรยากาศร้านดูน่านั่งดีครับ มื้อค่ำๆ นี้เลยแวะมาลองกันสักหน่อย 
 
[ที่ตั้งและบรรยากาศ] ร้านนี้ตั้งอยู่ในย่านตลาดใหม่ ข้างๆ โรงแรมเอ็มเพอเรอร์ ทำเลที่ตั้งอาจจะไม่โดดเด่นสักเท่าไหร่ เพราะแอบซ่อนอยู่หลังตึกอีกที ไม่ได้ติดกับถนนใหญ่ครับ แต่ด้วยการตกแต่งร้านประกอบกับแสงไฟก็พอช่วยให้สังเกตได้ง่ายขึ้นครับ ส่วนตัวร้านเปิดโล่ง เห็นแล้วน่านั่งดี 

สำหรับเมนูเริ่มกันตั้งแต่สเต็ก (เนื้อ/หมู/ปลา/ไก่) สปาเก็ตตี้ สลัด ไปจนถึงอาหารจานเดียวแบบไทยๆ นอกจากนี้ยังมีเมนูเครื่องดื่มต่างๆ ทั้งกาแฟ นม โกโก้ น้ำผลไม้ สมูทตี้ และยังมีไอศกรีมด้วยครับ เอาเป็นว่าถ้าไม่เน้นมาทานจานหลักก็สามารถมานั่งชิลล์ๆ ทานเครื่องดื่มเล่นๆ กันได้^^ 

หลังจากสั่งอาหารเรียบร้อยแล้วก็รอกันไปสักระยะหนึ่ง ... แต่สำหรับผมถือว่านานพอสมควร นี่ขนาดมีลูกค้าก่อนหน้าแค่ 1 โต๊ะเองนะครับ แต่ระหว่างรอก็มี Free WiFi ให้ใช้กัน พร้อมกับเสิร์ฟขนมปังตามธรรมเนียมของร้านแนวๆ นี้ สำหรับเมนูที่สั่ง : 

1. Rib Eye Steak (370 บาท) เสิร์ฟมาหน้าตาดูดีครับ จานนี้เพื่อนสั่งแบบ medium rare แต่เชฟจัดมาให้แบบสุกเต็มที่ซะงั้น -*- โดยรวมก็โอเคดีครับ ทั้งเนื้อ ทั้งซอสที่ใช้ราดลงตัวดี เพื่อนกล่าวมายังงั้น
    
2. สปาเก็ตตี้ขี้เมาซีฟู้ด (120 บาท) จานนี้ผมขอแนะนำเลย แม้ว่าจะค่อนข้างมันไปสักหน่อย แต่รสชาตินี้เด็ดจริงๆ แซ่บจัดจ้านแบบครบรส ก่อนทานแค่บีบมะนาวลงไป จะได้รสเปรี้ยวแบบตัดเลี่ยนได้อย่างดี ตัวเส้นเหนียวนุ่ม และลื่นๆ ซู้ดส์เพลิน เนื่องจากน้ำมันที่คลุกเคล้ากันมา ปลาหมึกนี่เนื้อกรุบๆ ไม่เหนียวเลย ส่วนกุ้งและหอยแมลงภู่ก็อร่อยตามมาตรฐานไม่ได้ขาดตกบกพร่อง

3. สปาเก็ตตี้ซอสไก่อบชีส (135 บาท) จานนี้เน้นกลิ่นชีสที่รุนแรงพอสมควร แค่วางตรงหน้าก็ฟุ้งกระจาย ส่วนรสชาติค่อนข้างไปทางจืดๆ มันๆ ทานไปนานๆ ชักเริ่มเลี่ยนได้ครับ อาจจะเป็นเพราะผมไม่ถนัดแนวนี้สักเท่าไหร่ แต่ก็ถือว่าใช้ได้เลยทีเดียว

4. ผักโขมอบชีส (95 บาท) หน้าตาดูน่าทาน ชีสสีเหลืองนวล มีรอยเกรียมๆ จากการอบชวนให้ยั่วน้ำลาย ต้องทานตอนร้อนๆ จะได้เนื้อสัมผัสของชีสแบบยืดๆ หนึบหนับในปาก ส่วนผักโขมมีกลิ่นของนมและชีสดี สำหรับผมก็ถือว่าตามมาตรฐานนะครับ แต่เพื่อนบอกว่ามันมีกลิ่นเหม็นเขียวของผัก ... อันนี้ก็แล้วแต่ความชอบส่วนบุคคลละกัน 

5. ซุปข้นไก่ (60 บาท) จานนี้เพื่อนบอกว่าอร่อยตามมาตรฐานของซุปข้นไก่ครับ 

โดยรวมก็ถือว่าโอเคเลยทีเดียว อาหารรสชาติดี วัตถุดิบที่ใช้มีคุณภาพ ส่วนราคาก็ถือว่ากลางๆ ละกันครับ ไม่ได้ถูกแต่ก็ไม่ได้แพงจนเกินไป พอบวกลบกับรสชาติและวัตถุดิบอย่างที่บอก ก็ถือว่ายอมรับได้ครับ (สำหรับผมนะ^^) ส่วนการบริการของพนักงานก็เอาใจใส่ดีครับ เป็นอีกหนึ่งร้านสเต็กน้องใหม่ที่ผมขอแนะนำละกัน มื้อนี้ฟาดให้ 4 ดาวไปเลยครับ  
 